ОБАВЕШТЕЊЕ ЗА СТУДЕНТЕ

У складу са Правилником о Студентском парламенту Природно-математичког факултета Универзитета у Крагујевцу број 439 од 09.10.2006. године и Изменама и допунама истог број 163 од 04.03.2021. године, обавештавамо вас да ће Декан Факултета дана 22.04.2025. године расписати изборе за Студентски парламент Факултета.

Чланом 11. Правилника је регулисано да се у року од 10 дана од дана расписивања избора за Студентски парламент могу доставити предлози кандидата. Предлоге кандидата могу доставити студентске организације, групе студената и појединачно студенти Факултета.

Предлози кандидата се достављају груписани по институтима и сматрају се ваљаним само под условом да је предложено свих осам кандидата са одговарајућег института и то најмање један кандидат са сваке године студија (4 године ОАС, једна година МАС и три године ДАС).

Студент као појединац може предложити само кандидате са свог института. Студентска организација, односно, група студената на Факултету, може предложити кандидате са свих института на којима су чланови организације, односно, групе студената.

Предложени кандидати морају имати статус студента Факултета у текућој школској години.